
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2024. (VI. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2024. június 20.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta nem járt le egyetlen határozat végrehajtási határideje sem.
II. Tájékoztató az előző ülés óta történt fontosabb eseményekről
Az elmúlt ülés óta újabb utak felújítása készült el, az Ibolya, a Viola, a Boróka és a Kamilla utca martaszfaltos, bitumenemulziós javítása is elkészült. Ez a négy utca speciális eset, ugyanis ezek magánutak, így a kivitelezést megelőzően felvettük a kapcsolatot az érintett tulajdonosokkal és azt az ajánlatot tettük részükre, hogy a kivitelezési költség 50%-át finanszírozza az önkormányzat, ha a másik 50%-ot ők megfizetik, amit vállaltak.
Május 31-én padkajavítás kezdődött a Kossuth Lajos utcában, melynek munkálatai a napokban befejeződtek.
Június 4-én az elszakított magyarság összetartozásáról emlékeztünk meg a Nemzeti Összetartozás emlékművénél a Szent István téren.
A Mátyás király óvoda udvarán új, korszerű játékokat és öntöttgumi ütéscsillapító felületet telepítettünk, amelyen egy új mászóvárat és egy fészekhintát helyeztünk el.
A Dózsa György utca elején, az egykori “Gombánál” elkészült egy kb. 20 méter hosszú, kiemelt szegélyű járda, így a Vasút utca és a Dózsa György utca közötti gyalogos útvonal biztonságosabbá vált.
Megkezdődött a Kiskókai utca felújítása, jelesül a Kiskókai utca 31-es felőli végén, ahol az első munkafázissal, az ivóvízvezeték cseréjével kezdődött meg a kivitelezés. Ez egyelőre nem jár nagyobb felfordulással, mivel a vízvezeték az útpadka alatt helyezkedik el.
Befejezéséhez közeledik a közvilágítás-korszerűsítés. Láthatjuk, hogy jelentősen javult a megvilágítási szint és ezáltal a közlekedésbiztonság és a közbiztonság is.
Sülysáp, 2024. június 20.

